Aurpegi nerbioaren nukleo

Aurpegi nerbioaren nukleoa da, VII. gara nerbioaren nukleoa ere deitua. Entzefalo enborrean kokatzen da, zehazki zubian.

Orokortasunak 
Nukleo hau errai nukleo eragile berezia da (brankiala), trigemino nerbioren nukleo eragile eta nukleo anbiguoarekin batera.

Zuntzak nukleotik irten eta belaun bat sortuko dute VI bikote kranalaren nukleoaren inguruan, ondorioz aurpegi nerbioaren kolikulua ikusiko da IV. bentrikuluaren zoruan (Atzekaldeko ikuspegitik ikusia)

Ibilbidea 
Zuntz hauek entzefalo enborretik irtengo dira erraboil-zubietako ildotik abducens nerbioarekin (VI. gara nerbioa) eta bestibulu kokleetako nerbioarekin (VIII. gara nerbioa). Aurpegi nerbioaren parte den Wrisberg nerbioa edo aurpegi nerbioaren nerbio bitartekaria ere irtengo da, honek informazio sentsitiboa eta parasinpatikoa darama.

Aurpegi-nerbioa barruko entzumen bidetik dator eta harkaitzaren barruan sartu eta tolespen bat egiten du, aurpegi nerbioaren belauna, honi Falopioren konduktua deritzo. Belaunetik ointokiaren muskulurako adar bat ateratzen da, eta gero tinpano-korda nerbioa ere azaltzen da. Azken honek dastamen zuntzak ditu baita parasinpatikoak ere, barail azpiko eta mihi azpiko txistu-guruinentzat.

Ondoren garezurretik irtengo da zulo estilomastoideoaren bidez, bertan adar txiki batuzk emango ditu nerbio estilohioideoa eta muskulu digastrikoaren atzeko sabela inerbatzeko. Ondoren, parotida guruinean sartuko da ondoren bi adar nagusi ematen ditu: tenporo-fazialak: gora doazenak eta zerbiko-fazialak: behera doazenak. Bertan, sare bat sortu eta aurpegiko muskuluak inerbatzen ditu. Aurpegi-nerbio desberdinak bereizten dira: tenporalak, zigomatikoak, ahokoak, barail adar marginalak, zerbikalak eta abar.

Inerbatutako muskuluak 
Mimika muskuluak, muskulu estilohioideoa, muskulu estapedioa eta muskulu digastrikoaren atzeko sabela.

Aferentziak 

 Nukleoaren goiko altalak aferentzia bilateralak ditu kortexetik eta beheko atalak bakarrik kontralateralak.

 Trigeminoaren nukleo hartzailetik datorren aferentzia, erreflexu korneala sortzeko.

 Erretikulu-gaitik aferentzia garrantzitsuak ere hartzen ditu.

Berezitasunak 
Somatotopia mantentzen du.

Nukleoaren goiko aldetik aterako diren zuntzak bekoki eta begi eremuetako giharrak inerbatuko dituzte, eta behetik ateratzen direnak sudur eta ahoaren inguruko giharrak inerbatzen dituzte.

Nukleoaren goiko eta beheakdeko aldeak ez dituzte kortexeko aferentzia berdinak hartzen: kotez-nukleo zuntzak bilateralki iritziko dira nukleoaren goiko aldera (aferentzia bilateralak) eta nukleoaren behealdera, aldiz, soilik aferentzia kontralateralak.

Lesioak 
Lesioa perferikoa edota zentrala izan daiteke.

 Lesioa periferikoa den kasuetan nerbioa dago kaltetua eta paralisia aurpegi erdialde osoan, alde ipsilateralean emango da.

 Lesioa zentrala bada kaltea nukleoaren aurreko egituretan egongo da. Kasu honetan goialdeko inerbazioa bilaterala denez, paralisia ez da hainbeste nabarituko beste aldeko hemisferioak konpentsatzen baitu, goialde honetako mugimendua baimenduz. Behe aldeko aferentzia kontralaterala denez, paralisia aurpegiaren behekalde kontralateralean emango da.

Bibliografia 
UPV-EHU Anatorama
- Drake RL, et al (2015). Gray, Anatomía para estudiantes. (3ª ed.) Ed. Elsevier, Madrid.
- Feneis H, Dauber W (2006). Nomenclatura anatómica ilustrada. 5ª edición. Ed. Masson, Barcelona.
- Schünke M. et al (2015). Prometheus. Texto y Atlas de Anatomía. Obra completa (3 vols.) 3ªedición. Ed. Panamericana, Madrid.
- Netter FH (2015). Atlas de Anatomía Humana. 6ª edición. Ed. Elsevier Masson, Barcelona.
- Haines D. E. Atlas de Estructuras, Secciones y Sistemas / Atlas of Structures, Sections and Systems 8ª edición. Editado por Lippincott Williams & Wilkins. (2011)

Irudi gehigarriak

Kanpo estekak 

Nerbio kranialak